OzLabs/hebrew-wiki-articles huggingface dataset:
תפילה לילד

תפילה לילד הוא פזמון שהוקלט על ידי הזמר הישראלי אבי סינואני. השיר יצא לאור בשנת 2000 כסינגל מתוך האלבום "כשאת שותקת".

== רקע וכתיבה ==
השיר נכתב על ידי הפזמונאי משולם שמואלי, והולחן על ידי אבי סינואני בעצמו, על העיבוד אמון יעקב למאי. 

בשיר פונה הדובר אל "היושב שם במרומים", שיפתח עבורו את שערי השמיים ויעתר לבקשתו היחידה ילד (צאצא יוצא חלציו).
בשיר הדובר חוזר ומזכיר שכל בקשתו זה ילד, שהוא לא מעוניין בכסף או זהב, ושיענה לעתירתו בטרם יחדל לחיות.

== הצלחה ==
במהרה הפך השיר ללהיט קאלט וזכה לעשרות גרסאות כיסוי על ידי אמנים שונים, בהם ניתן למנות את שלומי שבת, דקלון, ויובל טייב.
בשנת 2002 סינואני ביצע את השיר בשנית בתוך מחרוזת הנקראת "מחרוזת תפילה לילד".

==קישורים חיצוניים==
* [https://www.youtube.com/watch?v=2aZD8ObzT84 סרטון השיר תפילה לילד], באתר יוטיוב
* [https://shironet.mako.co.il/artist?type=lyrics&lang=1&prfid=31&wrkid=17370 מילות השיר], באתר שירונט
* [https://www.tab4u.com/tabs/songs/5439_אייל_גולן_-_מלכי_המלכים.html אקורדים לשיר], באתר tab4u
* [https://www.nli.org.il/he/items/NNL_MUSIC_AL997008756290105171/NLI לדף השיר] באתר הספרייה הלאומית

==הערות שוליים==

קטגוריה:שירי 2000
קטגוריה:שירים בעברית
Sir-Tech

Sir-Tech הייתה חברת משחקי וידאו אמריקנית הממוקמת באוגדנסבורג, מדינת ניו יורק.

החברה הוקמה על ידי נורמן סירוטק ורוברט וודהד בסתיו 1979 בשם Sirotech. בתחילת דרכה החברה הוציאה תוכנה לבסיס נתונים ובשנת 1980 היא הוציאה את משחקה הראשון. בשנת 1981 בשם החדש של החברה הוצאה משחק Wizardry שהיה ראשון בסדרת משקחים זו. בסך הכל בסדרה זו הוצאו כ-10 משחקים שזכו לפופולריות גדולה במספר מדינות לרבות יפן.

בשנת 1994 החברה החלה להוציא סדרה חדש בשם Jagged Alliance שכללה שלוש משחקים. המשחק האחרון היה נמכר גם 15 שנים לאחר הוצאותו הראשונה.

בשנת 1997 החברה הוציאה משחק וירוס: המשחק.

הסניף האמריקאי של החברה פעל עד לשנת 1998 והסניף הקנדי המשיך לפעול עד לשנת 2003.

המשחק האחרון הוצאה לשוק בשנת 2001.

==קישורים חיצוניים==
* [https://www.mobygames.com/company/sir-tech-software-inc תיאור פעילות החברה]
* [https://web.archive.org/web/20120330022656/http://bitmob.com/articles/forgotten-ruins-the-roots-of-computer-role-playing-games-sir-tech היסטוריה של פעילות החברה]

קטגוריה:חברות משחקי וידאו אמריקאיות
פרוטון ארנה

פרוטון ארנה
פרוטון ארנה, שנת 2005
פרוטון ארנה (במלאית: Proton Arena, באנגלית: Proton Arena, קרוי גם : Proton Jumbuck (בריטניה, אוסטרליה, טאיוואן) ) הוא טנדר בתצורה "coupé utility" מתוצרת יצרנית הרכב המלזית PROTON Holdings אשר יוצר בין השנים 2010 – 2002 במלזיה.

=="פרוטון ג'וארה"==
דגם Proton Jumbuck (אוסטרליה)

* "פרוטון ארנה" התבססה על דגם מכונית הנוסעים "Proton Wira" 
* תא נהג (קבינה): 2 נוסעים.
* מנוע קדמי - 1.5 ליטר תוצרת מיצובישי מוטורס סדרה "Mitsubishi Orion engine" סוג מנוע "4G15".
* סוג הנעה: הנעה קדמית.
* מערכת הזרקת דלק - רב נקודתית.
* מנוע קירור מים.
* מידות ארגז מטען אחורי: אורך - 1,636 מ"מ, רוחב - 1,349 מ"מ, עומק - 41.5 ס"מ, שטח עומס מטען מרבי - 1.64 מ"ר.
* בלמים: מלפנים דיסק מאוורר, מאחור תוף
* צמיגים: 175/70 R14
* ABS
* כריות אוויר
* דגמי "פרוטון ארנה" יוצאו למספר ארצות ביניהם: אוסטרליה, טאיוואן, דרום אפריקה, בריטניה

===תצורות===

* "freestyle"
* "sportdeck"
* "fastback"

==ראו גם==
* פרוטון ג'וארה
* פרוטון פוטרה

==קישורים חיצוניים==

* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:טנדרים
קטגוריה:דגמי מכוניות שהושקו ב-2002
קטגוריה:כלי רכב המורכבים במלזיה
פדריקו ריצ'י (כדורגלן)

פדריקו ריצ'י (באיטלקית: Federico Ricci; נולד ב-27 במאי 1994) הוא כדורגלן איטלקי המשחק בעמדת הקיצוני במונצה מהסרייה ב'.

==קריירת מועדונים==
===רומא===

ריצ'י הוא תוצר מחלקת הנוער של רומא. הוא זומן לראשונה לסגל הקבוצה הבוגרת בעונת 14–2013. את הבכורה שלו ערך ב-1 בדצמבר 2013, כשעלה מן הספסל בתיקו אחת במשחק החוץ מול אטאלנטה. ב-18 במאי 2014, הוא רשם את משחקו הראשון בהרכב הפותח, כשמשחק זה נגמר בתוצאת הפסד 1–0 לגנואה.

===השאלה לקרוטונה===

ביולי 2014, ריצ'י הושאל לקרוטונה מהסרייה ב'. ב-17 באוגוסט 2014, הוא ערך את הופעת הבכורה שלו במדי הקבוצה במסגרת הגביע האיטלקי בהפסד בפנדלים 4–3 לקזרטנה לאחר שהמשחק נגמר בתוצאת תיקו מאופס בתום הזמן החוקי. ב-9 ביולי 2015, ההשאלה שלו הוארכה בעוד עונה.

===ססואולו===

ב-31 באוגוסט 2016, ריצ'י הושאל פעם נוספת, הפעם לססואולו עבור 500 אלף אירו בעסקה אשר כללה אפשרות רכישה. את משחקו הראשון במדי ססואולו הוא ערך בליגה האירופית.

ב-30 ביוני 2017, הקבוצה החליטה לממש את אפשרות הרכישה, כשעשתה זאת עבור שלוש מיליון אירו. באותו היום, תוצר מחלקת הנוער של רומא נוסף, לורנצו פלגריני, נרכש בחזרה על ידי רומא מססואולו עבור עשרה מיליון אירו.

===השאלות לגנואה, קרוטונה, בנוונטו וספציה===

החל מ-31 באוגוסט 2017, ריצ'י הושאל למספר קבוצות, כשביניהן: גנואה, קרוטונה, בנוונטו וספציה.

בינואר 2021 הושאל למונצה מהסרייה ב'.

==קריירה בינלאומית==

ב-24 במרץ 2016, ריצ'י ערך את הופעת הבכורה שלו במדים הלאומיים של הנבחרת האיטלקית עד גיל 21 בניצחון 1–4 על נבחרת אירלנד עד גיל 21.

==תארים==
===קבוצתיים===
;רומא
* אליפות פרימוורה (1): 2009/10
* הגביע האיטלקי של הפרימוורה (1): 2011/12
* הסופר קאפ של הפרימוורה (1): 2012

==קישורים חיצוניים==

==הערות שוליים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני קרוטונה
קטגוריה:כדורגלני ססואולו
קטגוריה:כדורגלני גנואה
קטגוריה:כדורגלני בנוונטו
קטגוריה:כדורגלני ספציה
קטגוריה:כדורגלני מונצה
קטגוריה:רומא: כדורגלנים
קטגוריה:איטלקים שנולדו ב-1994
בית אוארבך

בית אוארבוך הוא וילת מגורים ברחוב מקדונלד 18 בשכונת תל בנימין ברמת גן, המבנה היה בית מגורים פרטי במשך שנים רבות ואחד מהבתים הראשונים ברמת גן. המבנה הוכרז כמבנה לשימור על ידי עיריית רמת גן והמועצה לשימור אתרי מורשת בישראל, אך הוא מיועד להריסה.

== תיאור הבית ==
הבית הוא וילה חד-קומתית בסגנון רומנטי-פרברי העשויה מלבנים ומבטון. הבית תוכנן על ידי האדריכל בנימין צ'לנוב. השטח מסביב לבית כולל עצים ושיחים רבים, ולמרגלות הבית בצידו הדרומי (הפונה לרחוב ז׳בוטינסקי) נמצאה בעבר גינה מטופחת שכללה בריכות ותעלות מים, שתכנן אדריכל הנוף יוסף סגל.

בעבר כלל בית בריכת שחיה, בה התאמנו ראשוני השחיינים בארץ.

הבית יושב על מצוק כורכר בגובה של כ-10 מטרים.

אופן ההגעה לבית הוא דרך רחוב מקדונלד. המגרש צמוד למגדלי ״בכור״, הגישה לבית היא דרך כביש גישה היוצא מהרחוב בעלייה תלולה לכיוון דרום.

== היסטוריה ==
=== הקמה ===
בית אוארבך נבנה לראשונה ב-1934 כחלק מהקמתה של שכונת תל בנימין והיה אחד מעשרת הבתים הראשונים בה. המגרש ניתן על ידי גולדברג לביתו הבכורה, חנה אוארבך, ועל שמה קרוי הבית. המבנה הקיים כיום על המגרש נבנה ב-1950 והתגוררה בו נכדתו של גולדברג, עדה אוארבך. הבית הוא המבנה היחיד בתחומי שכונת תל בנימין שהיה בבעלות משפחתו של מקים השכונה.

=== שימור, תמ״א 38 והריסה ===
ב-2008 אושרה תוכנית בנייה במגרש, הכוללת הריסתו של בית אוארבך. התכנית לא יצאה לפועל וב-2018 הגישו בעלי המגרש תוכנית אחרת לאישור, תוכנית רג/ 1293 /א’, המבקשת אף היא להרוס את המבנה ולהקים במקומו מבנה מגורים בן 12 קומות במסגרת תמ"א 38. לתוכנית זו קיימים מתנגדים, ביניהם המועצה לשימור אתרי מורשת בישראל, שגריר שווייץ בישראל, שביתו במגרש הסמוך לבית, בעלי עסקים באזור ומהנדסת העיר רמת גן. למרות ההתנגדויות התכנית אושרה.

במקביל, הוכרז בית אוארבך כמבנה לשימור על ידי עיריית רמת גן במסגרת תוכנית השימור לשכונה. ב-2015 הוכרזה שכונת תל-בנימין כולה כמיועדת לשימור. ב-2018 הוכרז שוב הבית כמבנה לשימור.

== גלריית תמונות ==
<gallery>
קובץ:אוארבך.JPG|שלט הטבוע בקיר הכניסה לבית, המעיד על המשפחה המתגוררת בו
קובץ:בית אוארבך, מקדונלד 18, רמת-גן.JPG|הכניסה לבית מכיוון רחוב מקדונלד
קובץ:Aurbachhouse2020.jpg|מבט לבית מרחוב ז׳בוטינסקי
</gallery>

== קישורים חיצוניים ==

== הערות שוליים ==

קטגוריה:אתרי מורשת במחוז תל אביב
קטגוריה:רמת גן: בתי מגורים
קטגוריה:רמת גן: מבנים לשימור
קטגוריה:תל בנימין
יחסי בולגריה–ספרד

יחסי בולגריה–ספרד הם יחסי החוץ בין בולגריה לספרד.

== היסטוריה ==
שתי המדינות כוננו יחסים דיפלומטיים ב-8 במאי 1910.<ref></ref> היחסים נותקו בשנת 1946 וחודשו בשנת 1970 ברמה של המשרד הקונסולרי ומשלחת סחר. ב-27 בינואר 1970, היחסים הדיפלומטיים הועלו לרמת השגרירות. שתי המדינות חברות מלאות באיחוד האירופי ובנאט"ו.

== ביקורים רשמיים ==
* המלך חואן קרלוס והמלכה סופיה מספרד
** 23–25 במאי 1993 - סופיה
** 8–10 ביוני 2003 - סופיה ופלובדיב
* נסיך אסטוריאס ונסיכת אסטוריאס
** 9–10 בפברואר 2006 - סופיה

== נציגויות דיפלומטיות ==
* בולגריה מחזיקה בספרד שגרירות במדריד וקונסוליית כבוד בברצלונה.
* ספרד מחזיקה בבולגריה שגרירות בסופיה.

== קישורים חיצוניים ==

== הערות שוליים ==
גלריית בית המשאבות

נעמה רוט באירוע פתיחת תערוכתה 2020
גלריית בית המשאבות היא גלריה ציבורית לאמנות, בפורמט גלריית חלון, הפועלת תחת מרכז קהילתי הגר"א 28 בתל אביב-יפו.
== היסטוריה ==
הגלריה נהגתה על ידי יאשה רוזוב ועברי באומגרטן בשנת 2016 במסגרת תחרות לחדשנות עירונית של קרן בלומברג של מייקל בלומברג ושל עיריית תל אביב-יפו. לתחרות הוזמנו יזמים להציע פתרונות חדשניים לבעיות הייחודיות של המרחב העירוני של שכונת נווה שאנן (תל אביב), על כלל מורכבויותיו החברתיות והתשתיתיות. שם הגלריה שאול מהיסטוריית המבנה, בן ה-12 מטרים, ששימש כבית משאבות מים עד שנות ה-80 של המאה ה-20 והיה נטוש עד יוזמת הקמת הגלריה.

המבנה הושמש לכדי גלריה עירונית ראשונה מסוגה ברשויות המקומיות בארץ - גלריית חלון הפונה אל הרחוב במרחב הציבורי. גלריה בית המשאבות היא הגלריה העירונית השנייה בעיר תל אביב-יפו בנוסף לגלריה קו 16 בשכונת התקווה. הגלריה נפתחה בשנת 2020 כשלוחה של המרכז הקהילתי הגר"א 28, בשכונת נווה שאנן בתל אביב-יפו.

הגלריה מציגה תערוכות יחיד ותערוכות קבוצתיות, לצד פעילות אמנותית הפונה לקהילה ופעילות אמנותית המתרחשת במקומות שונים ברחבי האזור בו ממוקמת הגלריה.

==קישורים חיצוניים==

* קרן מרדכי, [https://www.funder.co.il/article/69386 קרן בלומברג מפעילה פרויקט "חכמת רחוב" שיהווה פיילוט להקמת חממה ליזמות בשכונות הדרום], Funder, 11 באוגוסט 2016

* Legit, [https://www.legit.co.il/%D7%AA%D7%A8%D7%91%D7%95%D7%AA-%D7%95%D7%90%D7%9E%D7%A0%D7%95%D7%AA/%D7%92%D7%9C%D7%A8%D7%99%D7%94-%D7%90%D7%95%D7%A8%D7%91%D7%A0%D7%99%D7%AA-%D7%97%D7%93%D7%A9%D7%94-%D7%AA%D7%A4%D7%AA%D7%97-%D7%94%D7%A2%D7%A8%D7%91-%D7%91%D7%A0%D7%95%D7%95%D7%94-%D7%A9%D7%90%D7%A0/ גלריה אורבנית חדשה בנווה שאנן], 27באוגוסט 2020

קטגוריה:נווה שאנן (תל אביב)
המשאבה
פרנץ וייס

פֶרֶנץ וייס (בהונגרית: Weisz Ferenc; שולט, 23 בפברואר 1885 – מחנה ההשמדה אושוויץ, 8 ביולי 1944) היה שחקן נבחרת הונגריה בכדורגל בתפקיד חלוץ, שופט ומאמן כדורגל יהודי-הונגרי שנספה בשואה. מקצועו האזרחי היה רוקח.

==קורות חיים==
=== מועדונים ===
פרנץ וייס נולד במשפחה יהודית והחל לשחק כדורגל בשנת 1902 במועדון הכדורגל פרנצווארוש. הוא שיחק כחלוץ בחלק משמעותי מהקריירה שלו, אך שימש גם כשוער וכקשר. הוא העדיף לשחק כקיצוני ימני, קשר ימני או קיצוני שמאלי. הוא בעט בשתי רגליו באותה מידה. במסגרת קבוצת פרנצווארוש שיחק בסך הכל 360 משחקים (186 ליגה, 90 בינלאומיים, 84 משחקי גביע וכדומה מקומי) וכבש 177 שערים (105 ליגה, 72 אחרים). הוא חתם ב- מ.ט.ק. בודפשט בשנת 1915, אך חזר ל"פראדי" (כינוי החיבה של פרנצווארוש) לאחר שני משחקים.

=== נבחרת ===
בין 1903 ל־1917 הופיע בנבחרת הונגריה 17 פעמים וכבש 3 שערים.

== הצלחות, פרסים ==
* ליגת העל ההונגרית
** אלופת הליגה: 1903. 1905, 1906-07, 1908-09, 1909-10, 1909-10, 1910-11, 1911-12, 1912-13
** מקום שני: 1902, 1904, 1907–08, 1913–14, 1917–18, 1918–19
** מקום שלישי: 1919–20
* מחזיקת גביע הונגריה
** זכייה: 1913
* כדור הכסף
** זכייה: 1903, 1904, 1906, 1908, 1909
* גביע האתגר
** זכייה: 1909
* אלוף פרנצווארוש לעד: 
** זכייה: 1925

== סטטיסטיקה ==
=== משחקים בנבחרת ===
17 משחקים ו-3 שערים
{| class="wikitable sortable"
! colspan="8" |הונגריה
|-
!#
!שנה
!מקום
!מקומי
!תוצאה
!נגד
!סוג
!שערים
|-
|1
|1903
|בודפשט
|הונגריה
|2 – 1
|צ'כיה
|ידידות
| -
|-
|2
|1905
|בודפשט
|הונגריה
|0 – 0
|אוסטריה
|ידידות
| -
|-
|3
|1907
|וינה
|אוסטריה
|3 – 1
|הונגריה
|ידידות
| -
|-
|4
|1907
|פראג
|צ'כיה
|5 – 3
|הונגריה
|ידידות
|1
|-
|5.
|1908
|וינה
|אוסטריה
|4 – 0
|הונגריה
|ידידות
| -
|-
|6
|1908
|בודפשט
|הונגריה
|0 – 7
|אנגליה
|ידידות
| -
|-
|7
|1909
|בודפשט
|הונגריה
|2 – 4
|אנגליה
|ידידות
| -
|-
|8
|1909
|בודפשט
|הונגריה
|2 – 8
|אנגליה
|ידידות
| -
|-
|9
|1909
|בודפשט
|הונגריה
|2 – 2
|אוסטריה
|ידידות
| -
|-
|10
|1910
|בודפשט
|הונגריה
|6 – 1
|איטליה
|ידידות
|1

|-
|11
|1910
|בודפשט
|הונגריה
|3 – 0
|אוסטריה
|ידידות
| -
|-
|12
|1911
|פריז
|צרפת
|0 – 3
|הונגריה
|ידידות
| -
|-
|13
|1911
|מילנו
|איטליה
|0 – 1
|הונגריה
|ידידות
| -
|-
|14
|1911
|ציריך
|שווייץ
|2 – 0
|הונגריה
|ידידות
| -
|-
|15
|1913
|וינה
|אוסטריה
|1 – 4
|הונגריה
|גביע ואגנר
| -
|-
|16
|1913.
|בודפשט
|הונגריה
|2 – 0
|שוודיה
|ידידות
| -
|-
|17
|1917
|בודפשט
|הונגריה
|6 – 2
|אוסטריה
|ידידות
|1
|}

== לקריאה נוספת ==
* [http://www.nela.hu/nb_jatekos.php?id=8445 NELA.hu]
* Hegyi Tamás: A Ferencváros legjobb 50 futballistája (Budapest, 2009) 
* 
* לקסיקון יהודי הונגרי Szerk. Ujvári Péter. Budapest: Magyar zsidó lexikon. 1929

==קישורים חיצוניים==

== הערות שוליים ==

קטגוריה:חלוצי כדורגל יהודים הונגרים
קטגוריה:כדורגלנים יהודים הונגרים
קטגוריה:מאמני כדורגל יהודים הונגרים
קטגוריה:כדורגלני פרנצווארוש
קטגוריה:כדורגלני מ.ט.ק. בודפשט
קטגוריה:ספורטאים שנספו במחנה ההשמדה אושוויץ
קטגוריה:ספורטאים יהודים הונגרים
קטגוריה:שואת יהודי הונגריה
קטגוריה:הונגריה: אישים בספורט
קטגוריה:הונגרים שנולדו ב-1885
קטגוריה:הונגרים שנפטרו ב-1944
יחסי ארצות הברית – קולומביה

יחסי ארצות הברית–קולומביה הם יחסי החוץ בין ארצות הברית לבין קולומביה.

== היסטוריה ==
בשנת 1822 קיבלה קולומביה עצמאות מממלכת ספרד, באותה שנה ארצות הברית כוננה עמה יחסים דיפלומטיים. קולומביה היא מדינה עם רמת חיים ממוצעת ואחת הדמוקרטיות הוותיקות באמריקה הלטינית. כמעט כחצי מאה מנהלת קולומביה סכסוך מזוין עז עם קבוצות מורדים העוסקים בייצור וסחר בסמים לא חוקיים. ב-18 באוקטובר 2012, שיחות השלום החלו באוסלו בין ממשלת קולומביה לבין הכוחות המזוינים המהפכניים של קולומביה (FARC), והחלק הבא של המשא ומתן התקיים בהוואנה בנובמבר 2012. האינטרסים ארוכי הטווח של ארצות הברית באזור הם לספק את כל התמיכה האפשרית לקולומביה במלחמה נגד המיליטנטים, כדי לסייע בהשגת ביטחון, יציבות ושגשוג במדינה הדרום אמריקאית הזו.

ארצות הברית וקולומביה חתמו על הסכמים בנושאי סחר, שמירה על איכות הסביבה, הקצאת נכסים, בקרה כימית, אנרגיה מתחדשת ונקיה, מדע וטכנולוגיה ותעופה אזרחית.

== יחסי סחר ==
ארצות הברית היא שותפת הסחר הגדולה ביותר של קולומביה, עם הסכם סחר חופשי בין שתי המדינות שנכנס לתוקף במאי 2012. הסכם זה נועד לשפר את אקלים ההשקעות, להסיר חובות ומחסמים אחרים לייצוא של ארצות הברית, להרחיב את הסחר ולעורר צמיחה כלכלית בשתי המדינות. היצוא מארצות הברית לקולומביה כולל בעיקר: מכוניות, נפט, מוצרים חקלאיים, כימיקלים אורגניים ופלסטיק. היבוא של ארצות הברית מקולומביה כולל בעיקר: נפט גולמי, זהב, קפה, פרחים, טקסטיל ובננות. בקולומביה רשומים כ-250 חברות אמריקאיות. ההשקעה הישירה של ארצות הברית בקולומביה מתרכזת בעיקר בענפי הכרייה והייצור.

== נציגויות דיפלומטיות ==
* ארצות הברית מחזיקה בקולומביה שגרירות בבוגוטה וקונסוליה בברנקייה.
* קולומביה מחזיקה בארצות הברית שגרירות בוושינגטון הבירה ו-10 קונסוליות באטלנטה, בוסטון, שיקגו, יוסטון, לוס אנג'לס, מיאמי, ניו יורק, ניוארק, אורלנדו וסן פרנסיסקו.

== קישורים חיצוניים ==

== הערות שוליים ==
ג'ואל אבו חנא

ג'ואל אבו חנא (בערבית: چويل أبو حنا, בגרמנית: Joël Abu Hanna; נולד ב-22 בינואר 1998) הוא כדורגלן ערבי-ישראלי–גרמני, המשחק בעמדת הבלם בנבחרת ישראל.

==קריירת מועדונים==
אבו חנא נולד בטרוזדורף שבגרמניה, לאב ערבי-נוצרי מישראל, ולאם גרמנייה-נוצרייה. החל את צעדיו הראשונים במועדוני כדורגל גרמניים מקומיים, כשבגיל 10 הצטרף למחחלקת הילדים של באייר לברקוזן.

בסוף אוגוסט חתם בפ.צ. קייזרסלאוטרן מהבונדסליגה השנייה. ב-29 בספטמבר 2017, אבו חנא ערך את הופעת הבכורה שלו בקבוצה בניצחון 0–3 נגד גרויטר פירט. בסיום העונה, קייזרסלאוטרן ירדה ליגה ואבו חנא עזב את המועדון.

בקיץ , אבו חנא חתם בפ.צ. מגדבורג מליגת המשנה בגרמניה. במגדבורג לא זכה לדקות משחק כלל, ובינואר הושאל לפורטונה קלן מהליגה השלישית בגרמניה.

ביולי , אבו חנא חתם בזוריה לוהנסק מליגת העל האוקראינית, קבוצתו הראשונה מחוץ לגרמניה. ב-1 בספטמבר 2019, אבו חנא הבקיע את שער הבכורה שלו בקריירה בתיקו 2–2 נגד דינמו קייב.

ב-16 במאי 2021 חתם בלגיה ורשה מליגת העל הפולנית לשלוש שנים, עמה מיעט לשחק, ולכן באוגוסט 2022 הושאל ללכיה גדסנק מליגת העל הפולנית.

ב-27 ביוני 2023 חתם במכבי נתניה מליגת העל הישראלית.

==קריירה בינלאומית==
בעברו, שיחק בנבחרות הנערים והנוער של גרמניה, והיה חלק מהסגל של נבחרת הנוער הגרמנית שזכתה באליפות אירופה לנבחרות נוער עד גיל 19 בשנת .

בשנת , אבו חנא זכה להתעניינות בבוגרים של נבחרת ישראל ושל נבחרת פלסטין, אך לבסוף בחר בישראל.

ב-26 באוגוסט 2020, זומן לראשונה לסגל נבחרת ישראל הבוגרת, על-ידי המאמן האוסטרי וילי רוטנשטיינר, לקראת צמד משחקיה מול סקוטלנד ומול סלובקיה במסגרת טורניר ליגת האומות 2020/2021 של אופ"א. את הופעת הבכורה שלו בבוגרים של נבחרת ישראל ערך ב-11 באוקטובר 2020 מול צ'כיה, בו אבו חנא גם פתח בהרכב וגם כבש שער עצמי, במשחק הביתי בו ישראל הפסידה 2–1.

==תארים==
; נבחרת הנוער של גרמניה עד גיל 19
*אליפות אירופה בכדורגל עד גיל 19: 2015

==קישורים חיצוניים==

* 
* 

==הערות שוליים==

קטגוריה:כדורגלנים גרמנים
קטגוריה:כדורגלנים ישראלים
קטגוריה:בלמי כדורגל גרמנים
קטגוריה:בלמי כדורגל ישראלים
קטגוריה:ערבים נוצרים ישראלים
קטגוריה:כדורגלנים ערבים ישראלים
קטגוריה:כדורגלני פ.צ. קייזרסלאוטרן
קטגוריה:כדורגלני פורטונה קלן
קטגוריה:כדורגלני זוריה לוהנסק
קטגוריה:כדורגלני לגיה ורשה
קטגוריה:כדורגלני מכבי נתניה
קטגוריה:כדורגלני נבחרת ישראל
קטגוריה:ישראלים ילידי גרמניה
קטגוריה:אישים ממוצא גרמני
קטגוריה:כדורגלנים ישראלים בגרמניה
קטגוריה:כדורגלנים ישראלים בפולין
קטגוריה:כדורגלנים ישראלים באוקראינה
קטגוריה:נוצרים מזרח תיכוניים
קטגוריה:ישראלים שנולדו ב-1998
קטגוריה:גרמנים שנולדו ב-1998
Hallelujah (אלבום)

Hallelujah (בעברית: הללויה) הוא האלבום הרביעי של להקת הבלוז רוק האמריקאית קנד היט שיצא בשנת 1969 על ידי חברת התקליטים Liberty Records.הוא שוחרר מחדש על ידי חברת MAM בצורת תקליטור בשנת 2003, וכלל עוד ארבע רוצועות בונוס. היה זה האלבום האחרון של הלהקה עם ההרכב הקלאסי שלה - בוב הייט, אלן וילסון, הנרי וסטין, לארי טיילור ואדולפו דה לה פארה - מכיוון שלאחר יציאתו פרש וסטין מהלהקה, מעט לפני הופעתם בפסטיבל וודסטוק.

הלהקה השתמשה בפסטיבל, שהתקיים שבועות אחדים לאחר השחרור הראשוני של האלבום, כדי לפרסם את האלבום, ורבים משיריו נוגנו במהלך הופעתם שם, ביניהם השירים "Time Was", "Same All Over" ו-"Canned Heat" שהיו ללהיטים. השניים הראשונים אף הופיעו במספר אלבומי אוסף של הלהקה, ויצאו כסינגלים.

האלבום מכיל גם את שיר המחאה "Sic 'Em Pigs" שהפך ל"המנון" אנטי משטרתי של התנועה ההיפית, ובו אדולפו דה לה פארה, אלן וילסון והנרי וסטין משמיעים קולות של חזירים, המזוהים עם קריאות גנאי לשוטרים<ref></ref>. בנוסף באלבום מופיעים כמה שירים רציניים יותר שכתב וילסון, שמבטאים את ההידרדרות הנפשית שלו, ביניהם "Time Was" ו- "I'm Her Man".

האלבום היה לרביעי שהפיקה הלהקה עבור ליברטי רקורדס וסימן את ההתפתחות המוזיקלית של הלהקה. הגיטרה של וסטין 'מושחזת' יותר מבאלבומים קודמים, תפקידי התופים של דה לה פארה מציגים את הסגנון הייחודי שגיבש לאורך השנים (ושימשיך להתגבש בהמשך), והדרך שבה וילסון מנגן במפוחית הפה מוזכרת במקומות רבים ככזאת ש"מותחת את גבול היכולת של שליטה בכלי"<ref></ref>.

==רשימת רצועות==

==קישורים חיצוניים==

==הערות שוליים==

קטגוריה:אלבומי קנד היט
קטגוריה:אלבומי חברת ליברטי רקורדס
איזמאילובו הצפונית

נפת איזמאילובו הצפונית (ברוסית: район Северное Измайлово) היא נפה במחוז המזרחי של העיר הפדרלית מוסקבה שברוסיה. שטחה 4.202 קמ"ר ואוכלוסייתה מונה 88,007 תושבים (2020).

איזמאילובו הצפונית הוא בעיקר נפת שינה עם תשתיות מפותחות. בשטחה ממוקמים: 9 מתחמי חינוך, 16 בתי ספר, 22 גני ילדים, 3 מכללות, 2 קופות חולים, 2 ספריות.

בנפה ישנו מתחם ספורט "טרודוביאה רזרבי", בית המסחר "פרבומייסקי" ומרכז הקניות "שצ'ולקובו".

המרכז החשוב ביותר לתקשורת תחבורתית בנפה היא תחנת מטרו שצ'ולקובסקאיה של הקו ארבטסקו-פוקרובסקאיה.

== אתרים ראויים לציון ==
* בית קולנוע "סופיה"
* תחנת מטרו "שצ'ולקובסקאיה"

==קישורים חיצוניים==

* 

קטגוריה:מוסקבה: נפות
יחסי בולגריה–פורטוגל

שגרירות בולגריה בליסבון
יחסי בולגריה–פורטוגל הם יחסי החוץ בין בולגריה לפורטוגל.

== היסטוריה ==
יחסים דיפלומטיים בין שתי המדינות כוננו בשנת 1925. הם נותקו בשנת 1945 וחודשו ב-24 ביוני 1974. שתי המדינות חברות מלאות באיחוד האירופי ובנאט"ו.

== ביקורים רשמיים ==
בשנת 2003 ביקר בפורטוגל ראש ממשלת בולגריה סימאון סקסקובורגותסקי ואמר כי "יהיה מועיל ללמוד מהחוויה של פורטוגל בפיתוח כלכלי לאחר הצטרפותה לאיחוד האירופי"<ref></ref>.

בדצמבר 2004 ביקר בפורטוגל נשיא בולגריה גאורגי פרבאנוב<ref></ref>.

== הסכמים ==
בשנת 2007 חתמו שתי המדינות על הסכם לשיתוף פעולה במשטרה<ref></ref>.

== נציגויות דיפלומטיות ==
* בולגריה מחזיקה בפורטוגל שגרירות וקונסוליית כבוד בליסבון.
* פורטוגל מחזיקה בבולגריה שגרירות בסופיה.

==קישורים חיצוניים==

== הערות שוליים ==
מרגלית בנאי

עם בעלה, הרברט רסקול, שנות ה-50
מרגלית בנאי (27 ביולי 1927 – 11 ביוני 1976) הייתה סופרת, כתבת ושחקנית ישראלית.
מרגלית בנאי ראשונה משמאל עם בנות [[הצ'יזבטרון (רבקל'ה מדניק לימינה ונעמי פולני מימין) באולפן צליל]]
== ביוגרפיה ==
מרגלית בנאי נולדה בכ"ז בתמוז תרפ"ז. לאחר שסיימה את לימודיה התיכוניים התנדבה ב-1945 לפלמ"ח ושמשה כקשרית. נעצרה בידי הבריטים וישבה במחנה המעצר בלטרון, שם ארגנה את פעולות התרבות של העצירים. במלחמת העצמאות הייתה חברה בלהקת הצ'יזבטרון ולאחר שחרורה הופיעה זמן-מה בתיאטרון מקצועי, בין השאר, בהצגה "הוא הלך בשדות" בתיאטרון הקאמרי.

אחר-כך התמסרה בעיקר לכתיבה לילדים. השתתפה בשבועוני נוער, חיברה תסכיתים לרדיו והפיקה בתחילת שנות ה-60 את סדרת תקליטי "לילה טוב" שכללו סיפורים לילדים. חיברה, יחד עם בעלה, הרברט רוסקול (1921–1985), איש מח"ל, ספרים באנגלית. לבני הזוג נולד הבן מיכה. השניים פתחו חנות תקליטים "סטודיו 1" ברחוב אלנבי בתל אביב.

התגוררה זמן מה בארצות הברית ושימשה בסוף שנות ה-60 ככתבת "למרחב" שם.
הייתה זמן מה חברת קיבוץ דפנה. בתחילת שנות ה-70 ביימה הצגות במסגרת בימת הקיבוץ.
בשנותיה האחרונות התגוררה בערד וארגנה את תערוכת "אמנויות המדבר", אותה התכוונה להפוך לתערוכת קבע לאמני הנגב.

מרגלית בנאי מתה ב-1976 ממחלת הסרטן, בגיל 48. נטמנה בבית העלמין הדרום.

== ספריה ==
<div class="mw-content-ltr">
* Russcol, Herbert and Margalit Banai, Kilometer 95, Published by Houghton and Mifflin, Boston, 1958 
* Villa Vardi: a novel, 1961 
</div>
* "בעקבות האוצר". ציירה: רינה דניאל. הוצאת צ'צ'יק, 1958.
* "בן השייך". צילם: שלמה סוריאנו. הוצאת קרני, 1958.
* "פיצפונת". ציירה: פרידל שטרן. הוצאת "מסדה", 1965.
* "פצפונת והג'ינג'ים". ציירה: פרידל שטרן. הוצאת קרני, 1968.

==קישורים חיצוניים==

* 
* 

==הערות שוליים==

קטגוריה:חברות להקת הצ'יזבטרון
קטגוריה:חברי להקת הצ'יזבטרון
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:אישים הקבורים בבית העלמין הדרום
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-1976
קטגוריה:ישראלים שנפטרו ב-1976
נאגורני (נפה)

נפת נאגורני (ברוסית: Нагорный район) היא נפה של המחוז הדרומי של העיר הפדרלית מוסקבה שברוסיה. שטחה הוא 5.4161 קמ"ר ואוכלוסייתו מונה 81,794 תושבים (2020).

בנפה ישנם 17 גנים, 10 בתי ספר מקיפים, 2 פנימיות, בית ספר למוזיקה, מתחם חינוכי עם בית יתומים, בית ספר לחינוך כללי של העתודה האולימפית, בית ספר לפיזיקה ומתמטיקה מס' 1580 של אוניברסיטת באומן, ארמון התרבות נאגורני, מועדון איסקרה - מרכז חינוך עם מספר מועדונים, קולנוע אנגארה, התיאטרון היהודי המפורסם "שלום", שאורגן בשנת 1988, אולם התצוגה של אמני גלריה ורשבקה, מתחם הסקי נאגורני, מועדון הספורט "קאנט". בשנת 1994 נפתח מרכז השירותים הסוציאליים של נאגורני.

== אתרים ראויים לציון ==
* תיאטרון שלום 
* שוק מוסקבורצקי 
* אוניברסיטה ממלכתית "בית הספר הגבוה לכלכלה"
* האקדמיה הרוסית למשפטים
* האקדמיה המוסקבאית למימון ומשפט
* תחנות מטרו "ורשבסקאיה" "נאגורנאיה" ו"נגטינסקאיה"

==קישורים חיצוניים==

* 

קטגוריה:מוסקבה: נפות
אתר הנופש אל-בוסתאן

אתר הנופש אל-בוסתאן (בערבית: منتجع البستان; באנגלית נקרא לעיתים: "The Garden") הוא אתר נופש בחוף בעזה המכיל מסעדות, בתי קפה ובריכות שחייה. 

אתר הנופש ממוקם על החוף מצפון לעיר עזה. את המקום פוקדים מדי יום 800 איש וקוד הלבוש במקום נחשב "אסלאמי" כי נשים לבושות בו ברעלה.

על פי העיתונאית המצרית אשרף אבו אל-הול אשר עובדת בעיתון המצרי אל-אהראם, אל-בוסתאן הוא אחד מהקבוצה הצומחת במהירות של פארקי שעשועים בעזה, כולל זהרת אל-מדיין וכן פארק המים המשוגע.

על פי סוכנות הידיעות הבריטית רויטרס, אתר הנופש הוא חלק מ"פריחת בנייה "ב"מתקני בילוי", שהחלה ברצועה<ref name="Reuters1">[https://www.nytimes.com/reuters/2010/08/02/test/life-us-palestinians-hamas-investment.html?emc=eta1 "New Gaza Leisure Projects Focus on Fun Not Hardship"] August 2, 2010, Reuters, New York Times.</ref>.

== ראו גם ==
* הכפר התיירותי ביסאן סיטי
== קישורים חיצוניים ==
* [https://www.independent.co.uk/news/world/middle-east/as-the-israeli-blockade-eases-gaza-goes-shopping-2035432.html כתבה על אתר הנופש], באתר אינדפנדנט
== הערות שוליים ==

קטגוריה:עזה: מבנים
קטגוריה:רצועת עזה: תיירות
רחוב גמאל עבד אל נאצר

רחוב גמאל עבד אל נאצר (בערבית: شارع جمال عبد الناصر) הוא רחוב מרכזי בעזה התוחם את שכונת א-נאצר במערבה. הרחוב מתחיל בעיר העתיקה, יוצא ממנה ועובר צפונית לשכונת א-רימאל, שם הוא מתחבר לכביש המהיר שעל קו החוף של העיר<ref name="LGI">Let's Go Inc. [https://books.google.com/books?id=kf5_7D0NQy4C&pg=PA361&dq=Omar+Mukhtar+Street+Gaza&ei=Vd0cSaaAIIHaygTt7N2pCQ#v=onepage&q=Omar%20Mukhtar%20Street%20Gaza&f=false Let's Go 2003: Israel]. Let's Go Inc, 2003.</ref>. הרחוב מקביל לרחוב עומר אל-מוח'תאר.

הרחוב נקרא על שם נשיא מצרים והמנהיג הפאן-ערבי גמאל עבד אל נאצר. הכינוי המקובל לרחוב בפי המקומיים הוא "רחוב ת'אלתיני", על שם שבט ת'אלתני שחי היסטורית באזור זה<ref>Bailey, Pam. [http://www.eturbonews.com/16490/creating-first-tourist-map-gaza-city Creating first "tourist" map of Gaza City]. eTurboNews. 2010-06-01.</ref>. שם זה אינו רשמי.

מבנים מרכזיים לאורך הרחוב הם מטה אונר"א ברצועת עזה, הקמפוס העזתי של אוניברסיטת אל-אזהר והאוניברסיטה האסלאמית בעזה.

== הערות שוליים ==

גמאל עבד אל נאצר
קטגוריה:א-רימאל
קטגוריה:הנצחת גמאל עבד אל נאצר
פרוטון פוטרה

"פרוטון פוטרה" (במלאית: Proton Putra, באנגלית: Proton Putra) היא מכונית קופה מתוצרת יצרנית הרכב המלזית PROTON Holdings אשר יוצרה במלזיה בין השנים 1996–2001 ובשנת 2004.

=="פרוטון פוטרה"==
* 2 דלתות - קופה.
* 4–5 נוסעים.
* מנוע קדמי.
* מנוע בנזין מתוצרת מיצובישי מוטורס סדרה "Mitsubishi 4G9 engine" , סוג מנוע "4G93".
* צמיגים: F 185/60 HR 14.
* בלמים: דיסק מאוורר
* תאוצה בין 0–100 היא 9.0 שניות.
* דגם "פרוטון פוטרה" יוצא לאוסטרליה ובריטניה.

==גלריה==
<gallery mode="packed" heights="100">
קובץ:Proton Putra (front), Kuala Lumpur.jpg | "פרוטון פוטרה"
קובץ:Proton Putra (rear), Kuala Lumpur.jpg | "פרוטון פוטרה"
קובץ:1999 Proton Putra 1.8 EXi DOHC in Cyberjaya, Malaysia (02).jpg | "פרוטון פוטרה", דגם "1.8 EXi", שנת 1999
קובץ:1999 Proton Putra 1.8 EXi DOHC in Cyberjaya, Malaysia (03).jpg | "פרוטון פוטרה", דגם "1.8 EXi", שנת 1999
קובץ:1997 Proton Putra 1.8 in Malacca, Malaysia.jpg | "פרוטון פוטרה", שנת 1997
</gallery>

==ראו גם==
* פרוטון ג'וארה
* פרוטון ארנה
* פרוטון אינספירה

==קישורים חיצוניים==

* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מכוניות קופה
קטגוריה:דגמי מכוניות שהושקו ב-1996
קטגוריה:כלי רכב המורכבים במלזיה
נוער שוליים (אלבום)

נוער שוליים (באנגלית נקרא "Juvenile Delinquency", כמו שם הלהקה) הוא אלבום הבכורה של להקת נוער שוליים מחולון. האלבום יצא לאור ב-1 בינואר 1988, הופק והופץ על ידי חברת התקליטים הד ארצי. במקור יצא האלבום בקלטת שמע ותקליט ויניל, ויצא בהוצאה מחודשת בשנת 1996 על גבי תקליטור.

==הפקה==
הרכב הלהקה באלבום זה כלל את הסולן מיקיאגי (שם שהמפיק רונן בן טל המציא לו), הגיטריסטים אמיר צורף ודודי לוי, הקלידן קובי פיטרו והבסיסט ארן אמיר, שכולם היו בני 18 באותה העת. מתופף הלהקה המקורי, איסר טננבאום, מ"רוקפור" עזב את ההרכב מיד עם צאת האלבום (שבו ניגן אלון הלל). מתוך האלבום יצאו קודם לרדיו ארבעה סינגלים: "קיר של אהבה", "החלום של כל אישה" שכתב והלחין שמעון גלבץ, "חסר סיכוי", וגרסתה של הלהקה לשיר "לך איתה" של אילנה רובינא, שכתב קובי רכט והלחינו רכט וקובי אשרת, ושהיה לאחד מלהיטי הלהקה.

האלבום מכר כ-5,000 עותקים בשנה שלאחר צאתו.

==רשימת שירים==

==קרדיטים==
* עיבודים – נוער שוליים ורונן בן-טל
* הפקה מוזיקלית, סינתיסייזר, עטיפה – רונן בן-טל
* שירה – מיקיאגי
* גיטרות – אמיר צורף, דודי לוי
* קלידים – קובי פיטרו
* בס – ארן אמיר
* תופים: איסר טננבאום, אלון הלל
* טרומבון – דני פלם
* חצוצרה – רוני בדיחי
* מיקס – איתמר גפני, יזהר אשדות, BJ מני
* טכנאי הקלטות – גיל תורן, תימורה גיל
* טכנאי – מני בז'ראנו, מירון יניב, עומר שפי, ערן רייס
* צילומים – דניאל אבידן
* עיצוב – דרור קליסקי, שירה ברויאר

==קישורים חיצוניים==

* - ביקורת

==הערות שוליים==

קטגוריה:אלבומי בכורה מ-1988
קטגוריה:אלבומי נוער שוליים
קטגוריה:אלבומים בעברית
קטגוריה:אלבומי חברת הד ארצי
ביריוליובו המערבית

נפת ביריוליובו המערבית (ברוסית: район Бирюлёво Западное) היא נפה במחוז הדרומי של העיר הפדרלית מוסקבה שברוסיה. שטחה 8.5064 קמ"ר ואוכלוסייתה מונה 88,796 תושבים (2020).

באזור התעשייה של הנפה ישנם מפעלים של ענפי הבנייה והמזון, כולל המפעלים "קרקר", "הרמוניה", מפעל נקניקיות, תחנת כוח תרמית וחום 26.

ישנם 3 קופות חולים (1 לילדים, 2 למבוגרים), 7 בתי ספר תיכוניים, 16 גני ילדים, סניף של בית ספר טכני לייצור מכשירים. בין מתקני התרבות והספורט ישנן שתי ספריות, משטח קרח מקורה.

תושבי ביריוליובו מגיעים למרכז מוסקבה, לתחנת הרכבת פבילצקאיה, תוך 25 דקות ברכבת חשמלית מדפו דומודדובו.

== אתרים ראויים לציון ==
* כנסיית סנט ניקולס בביריולוב
* תחנת כוח תרמית וחום 26 של מוסאנרגו

==קישורים חיצוניים==

* 

קטגוריה:מוסקבה: נפות
ציירי לך שפם (אלבום)

ציירי לך שפם הוא אלבום האולפן השני של להקת נוער שוליים. האלבום שוחרר ב-1990 והופץ על ידי חברת התקליטים הד ארצי. במקור יצא האלבום על גב קסטות ו-CD.

לאחר יציאת האלבום הראשון עזב אמיר צורף את הלהקה, ובמקומו הצטרף אליה המתופף רועי שקד, והלהקה החלה בהקלטת האלבום השני. אלבום זה הופק מוזיקלית על ידי עובד אפרת, שגם עיבד את השירים יחד עם חברי הלהקה. ביוני 1990 יצא האלבום, שזכה להצלחה מסחרית גדולה כבר בהתחלה, ונמכר ביותר מ-80,000 עותקים. האלבום הכיל להיטים רבים, ובראשם "ציירי לך שפם", שכתב מיקיאגי והלחינו יחד כל חברי הלהקה. השיר נבחר כ"שיר השנה" במצעד הפזמונים העברי השנתי של רשת ג' לשנת תש"ן, ונוער שוליים נבחרה כ"להקת השנה". השיר עוסק בתהליך שינוי מגדרי של טרנסג'נדר מנקבה לזכר (FTM). במצעד זה דורגו בסך הכל ארבעה שירים של הלהקה בעשרת המקומות הראשונים, כשפרט ל"ציירי לך שפם" הצליחו גם השירים "ענוג" (חנה גולדברג/לוי, אמיר ופיטרו), "סיזיפה" (גולדברג/מיקיאגי וערן "רני" קצנלנבוגן) ו"אמסטרדם" (גולדברג/אפרת). שיר נוסף מהאלבום שזכה להצלחה היה "לילה", גרסה עברית לשיר "Young Girl" בתרגום של מאיר גולדברג.

==רשימת שירים==

==קרדיטים==
* עיבודים – נוער שוליים ועובד אפרת
* הפקה מוזיקלית – עובד אפרת
* הפקת אלבום – רונן בן טל
* תכנות ומיקסים – גיל תורן
* בס – ארן אמיר
* גיטרות – דודי לוי
* קלידים – קובי פיטרו
* תופים – רועי שקד
* שירה – מיקיאגי

==קישורים חיצוניים==
* [https://www.discogs.com/נוער-שוליים-ציירי-לך-שפם/release/8826184 ציירי לך שפם], באתר Discogs

==הערות שוליים==

קטגוריה:אלבומי 1990
קטגוריה:אלבומי נוער שוליים
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
אסמיר סוליץ'

אסמיר סוליץ (בבוסנית: Asmir Suljić; נולד ב-11 בספטמבר 1991) הוא כדורגלן בוסני המשחק בעמדת הקיצוני בקבוצת ולז' מוסטאר.

==קריירה==
סוליץ' התחיל את הקריירה שלו בסרייבו מליגת העל של בוסניה והרצגובינה. ב-18 באוגוסט 2010, סוליץ' ערך את הופעת הבכורה שלו בקבוצה בניצחון 0–1 נגד צליק זניצה. ב-13 בנובמבר, הבקיע את שער הבכורה שלו בקבוצה בתיקו 1-1 נגד דרינה זבורניק.

את עונת , התחיל גם בסרייבו, אך לקראת סיום חלון העברות של קיץ 2013, חתם באויפשט מליגת העל ההונגרית.

לקראת סוף אוגוסט חתם בווידאוטון.

בפברואר , חתם בוויסלה קרקוב מליגת העל הפולנית והיה עתיד להצטרף אליה בתום העונה, אך כשמועד זה הגיעה חוזהו בוטל. כעבור זמן קצר חתם באולימפיה ליובליאנה מליגת העל הסלובנית.

בספטמבר , חתם בזגלבי לובין, אך שוחרר ממנה בינואר .

ב-20 באוגוסט 2020, סוליץ' חתם במכבי פתח תקווה מליגת העל אך עזב תוך זמן קצר.

בינואר , סוליץ' חתם בדיושג'ר מליגת העל ההונגרית.

בינואר חזר לסרייבו.

==תארים==
; אויפשט
*הגביע ההונגרי: 
*הסופר קאפ ההונגרי: 

; וידאוטון
*ליגת העל ההונגרית: 

; אולימפיה ליובליאנה
*הגביע הסלובני: 

==קישורים חיצוניים==

==הערות שוליים==

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלני סרייבו
קטגוריה:כדורגלני אויפשט
קטגוריה:כדורגלני פהרוואר
קטגוריה:כדורגלני אולימפיה ליובליאנה
קטגוריה:כדורגלני זגלבי לובין
קטגוריה:כדורגלני מכבי פתח תקווה
קטגוריה:כדורגלני דיושג'ר
קטגוריה:כדורגלני טובול
קטגוריה:כדורגלני ולז' מוסטאר
קטגוריה:כדורגלנים זרים בישראל
קטגוריה:ספורטאים זרים בהונגריה
קטגוריה:ספורטאים בוסנים בסלובניה
קטגוריה:ספורטאים בוסנים בפולין
קטגוריה:ספורטאים בוסנים בישראל
קטגוריה:ספורטאים זרים בקזחסטן
קטגוריה:בוסנים שנולדו ב-1991
אותלו (סרט, 1965)

אותלו (באנגלית: Othello) הוא סרט משנת 1965, המבוסס על הפקה בימתית של התיאטרון המלכותי הלאומי של המחזה "אותלו" מאת ויליאם שייקספיר, שהוצג בשנים 1964–1966 בבימויו של ג'ון דקסטר. את הסרט ביים סטיואר בורג', וכיכבו בו לורנס אוליבייה, מגי סמית', ג'ויס רדמן ופרנק פינלי. כל הארבעה היו מועמדים לפרסי אוסקר על הופעתם. זו הייתה הופעת הבכורה בקולנוע של השחקנים דרק ג'קובי ומייקל גמבון.

==רקע==
הסרט משמר את רוב המחזה השייקספירי, ואין בו שינוי בסדר הסצנות, כפי שנעשה בסרטיו האחרים של אוליבייה "המלט" ו"ריצ'רד השלישי". ההשמטה הגדולה היחידה הייתה של סצנת השוטה, אולם היו גם שינויים קטנים של השמטת שורות אחדות מהדיאלוגים. דרק ג'קובי, שגילם את קסיו, ומייקל גמבון הופיעו שניהם לראשונה בסרט קולנוע. השחקן אדוארד הרדוויק המשיך לעבוד עם התיאטרון הלאומי במשך שבע שנים נוספות.

בסרט "אותלו" נעשה שימוש בהעתקים מוגדלים של התפאורה שהייתה על הבמה, במקום לבנות תפאורה חדשה. התומכים של אולבייה לסרטיו השייקספיריים הקודמים נפטרו לפני 1965, והוא לא השיג מימון לאתרי צילומים או תפאורות משוכללות. כעשור לפני כן ניסה אולבייה למצוא מימון לגרסה משלו למחזה "מקבת'" אחרי שגילם את הדמות בשנת 1955 בסטרטפורד, אבל ללא הצלחה. התיאטרון הלאומי הפיק לפני כן, בשנת 1963, סרט על פי הפקה בימתית של המחזה "הדוד וניה" מאת אנטון צ'כוב, וב-1969 הופק סרט של המחזה "מחול המוות" מאת יוהאן אוגוסט סטרינדברג. הסרט "אותלו" היה הסרט הראשון בשפה האנגלית של מחזה שהופק בצבע. זוהי העיבוד השני של "אותלו" לקולנוע אחרי ההפקה של אורסון ולס משנת 1952.

מכל סרטיו השייקספיריים של אוליבייה זהו הסרט עם המוזיקה המועטה ביותר. בסצנה אחת יאגו והחיילים שרים שירי שיכורים, ובסצנה אחרת מוזיקאים מנגנים מעט על כלים אקזוטיים. מלבד זאת אין בסרט מוזיקה.

==צוות השחקנים==
* לורנס אוליבייה – אותלו
* מגי סמית' – דזדמונה
* ג'ויס רדמן – אמיליה
* פרנק פינלי – יאגו
* דרק ג'קובי – קסיו
* רוברט לאנג – רודריגו
* קנת מקינטוש – לודביקו
* אנתוני ניקולס – ברבנטיו
* שילה ריד – ביאנקה
* אדוארד הרדוויק – מונטנו
* מייקל גמבון – סנטור / חייל / קפריסאי

==קבלה וביקורת==
אוליבייה שיחק את אותלו בפנים מושחרות. הוא גם סיגל לעצמו מבטא אקזוטי, פיתח סגנון הליכה משלו, ולמד לדבר בקול נמוך בהרבה מקולו הרגיל. בעלת הטור אינז רוב השוותה אותו בזלזול להופעתו של אל ג'ולסון בסרט "זמר הג'אז". היא כינתה את הופעתו של אוליבייה כ"קאמפ גבוה". מבקרת הסרטים פוליק קייל העניקה להפקה ולהופעתו של אולבייה את אחת הביקורת המבריקות ביותר שלה. היא ביישה את אולפני הסרטים שלא נתנו לאוליבייה מספיק כסף כדי ליצור סרט שהוא והקהל יהיו מרוצים ממנו, כאשר סרטים אחרים קיבלו תקציב של מיליוני דולר.

זה הסרט השייקספירי היחיד שכל השחקנים הראשיים היו מועמדים לפרסי אוסקר. פינלי היה מועמד לפרס שחקן המשנה, אף על פי שמספר השורות שאמר בסרט היה גדול מזה של אוליבייה.

==קישורים חיצוניים==

==הערות שוליים==

קטגוריה:סרטים המבוססים על אותלו
קטגוריה:סרטי 1965
קטגוריה:סרטים בריטיים
קטגוריה:סרטי דרמה בריטיים
קטגוריה:סרטים באנגלית
אתר הנופש בלו ביץ'

אתר הנופש בלו ביץ הוא מלון חוף יוקרתי בסמוך לחוף שנפתח בשכונת א-רימאל שבעזה בקיץ 2015 (המלון היה אמור להיפתח עוד בקיץ 2014 אך בעקבות מבצע צוק איתן הוחלט לדחות את הפתיחה לקיץ הבא).

המלון נבנה על ידי חברת פלסטין ריל אסטייט אינווסטמנט.

המלון כולל בין היתר בריכת שחייה אולימפית<ref name="BoothBeach"></ref> וכ־162 חדרים בעיצוב שדומה לבקתה ונוף לים התיכון<ref name="BursonBeautiful"></ref><ref name="MughrabiGoodLife"></ref>. המלון הוא למעשה חלק מרובע הבילויים לאורך רחוב אל-רשיד בעיר עזה, הרובע כולל "עשרות אתרי נופש חדשים, מודרניים ובתי קפה"<ref name="OpinionMEM"></ref>.

אתר הנופש אינו מלון היוקרה היחיד ברצועה, גם מלון משטל, שנבנה בשנת 2011 ונחשב כאחד מטובי מלונות היוקרה בעזה וכן מלון קומודור.

עיתון הוושינגטון פוסט תיאר את המלון כאחד ממספר עסקים יוקרתיים המספקים את תושבי עזה העשירים. לדברי האנליסט הכלכלי ניזאר שעבאן, "מרבית הזרים המבקרים ברצועה ומתארחים במלונותיה הם עיתונאים, עובדי סיוע ומתנדבי הצלב האדום".

במלחמת חרבות ברזל התבצרו במלון כ-30 מחבלי חמאס שירו מספר טילי נ"ט לעבר כוחות צה"ל. לאחר ההשתלטות נמצא כי המחבלים השתמשו בחדרי המלון כמחסה הגנה ולטובת תכנון מתקפות מעל ומתחת לקרקע.

==קישורים חיצוניים==
* 
* 

== הערות שוליים ==

קטגוריה:הרשות הפלסטינית: בתי מלון
קטגוריה:א-רימאל: מבנים
קטגוריה:רצועת עזה: תיירות
יחסי אוסטריה–מצרים

נשיא מצרים [[עבד אל-פתאח א-סיסי נפגש בקהיר עם שר החוץ האוסטרי סבסטיאן קורץ, 2015]]
יחסי אוסטריה–מצרים הם יחסי החוץ בין רפובליקת אוסטריה ובין רפובליקת מצרים.

== היסטוריה ==
היחסים הדיפלומטיים בין המדינות כוננו בשנת 1929. בשנת 2004 הוסדר הסחר בין מצרים לאוסטריה, על ידי הסכם סחר חופשי שנחתם בין האיחוד האירופי (הכולל אף את אוסטריה) למצרים. בנובמבר 2006 הוקמה מועצת אנשי העסקים האוסטריים–מצריים, לשיפור יחסי הסחר בין המדינות. בספטמבר 2018 ביקרו נשיא המועצה האירופית דונלד טוסק וקנצלר אוסטריה סבסטיאן קורץ במצרים, ובדצמבר אותה שנה ביקר נשיא מצרים עבד אל-פתאח א-סיסי באוסטריה במהלכו נפגש עם מספר גורמים ומשקיעים אוסטרים וחתם על מזכר הבנות.

== נציגויות דיפלומטיות ==
* אוסטריה מחזיקה במצרים שגרירות בקהיר ו-2 קונסוליות באלכסנדריה וע'רדקה.
* מצרים מחזיקה באוסטריה שגרירות בווינה.

==קישורים חיצוניים==

== הערות שוליים ==
רוקה דלס מורוס

רוקה דלס מורוס (בקטלאנית: Roca dels Moros; בספרדית: Roca de los Moros, רוקה דה לוס מורוס; מילולית "סלע המורים") או גם מערות אל קוגול (בקטלאנית coves del Cogul) הוא אתר ארכאולוגי פרהיסטורי השוכן בתחומי המועצה המקומית ב בקהילה האוטונומית קטלוניה בצפון-מזרח ספרד.

מערות קוגול הן אחד האתרים הבולטים בציורי המערות של "אמנות הסלע הלבנטינית", ביטוי אמנותי יוצא דופן וייחודי של הפרהיסטוריה האירופאית. האמנות התפשטה במהלך התקופה האפיפלאוליתית (לפני 10,000 עד 6,000 שנה) בכל הגזרה המזרחית של חצי האי האיברי, וכונתה, בניגוד לאמנות הסלע בצפון ספרד, אמנות לבנטינית. בין הציורים יש גם דוגמאות ציוריות של החקלאים הראשונים. המקום שימש כמקדש או מקום מכושף עבור האיברים והרומאים. במקום יש מרכז מבקרים וניתן לבקר במקום.

מרכז המבקרים
ציור סלע של זוג נשים עם עזים ואיילים

==היסטוריה של הגילוי==
הציורים התגלו על ידי כומר היישוב אל קוגול, רמון אוגט (Ramon Huguet), בשנת 1908, אך מי שפרסם אותם כתגלית בעלת ערך רב היה הגאוגרף והארכאולוג הקטלאני ספרי רוקפורט (Ceferí Rocafort). גם הכומר וחוקר המערות הצרפתי הנודע אנרי בריי העריך אותם בשנת 1909 כעדות פרהיסטורית. התייחסות נוספת לציורים הייתה בספר שכתב חואן קברה (Joan Cabré) על אמנות הסלע בספרד (El arte rupestre en España) ב-1914.

==תיאור==
45 הדמויות של הרוקה דלס מורוס מהווים מינימום של שמונה קומפוזיציות המייצגות בעיקרון סצנות של חיות בר וציד. מתוך 45 הדמויות, 7 חרוטות באבן ו-38 צבועות באדום בהיר, שחור ואדום כהה. סצנת הריקוד היא המפורסמת ביותר. יש תשע נשים הרוקדות בזוגות, חלקן צבועות בשחור ואחרות באדום; הן לובשות חצאיות ארוכות ורוקדות סביב דמות גברית עם פאלוס גדול באופן חריג. הדמות הגברית מיוצגת כמעט בכל אמנות הרוק הלבנטינית.

יחד עם בני אדם ישנם בעלי חיים שונים, ציורים סכמטיים, כמו גם 250 סימנים חקוקים של ב וכתובות בלטינית של רומאים, שאחת מהן היא נדר, מה שמעיד כי המקום שימש כמקדש עד התקופה האיברית והרומאית.

==אתר מורשת עולמית==
ביולי 1998 נכללו מערות אל קוגול באתר המורשת העולמית "אמנות הסלע באגן הים התיכון באיבריה" של ארגון אונסק"ו. אתר זה הוא מקבץ של 758 אתרים בכל מזרח ספרד, כשאתר מערות קוגול מזוהה במספר 021–874.

==קברי סלדר==
בסמוך לציורים ישנו בית קברות עם קברים ריקים שנחפרו בסלע הקרוי קברי סלדר (Tombes del Saladar).

==קישורים חיצוניים==

==הערות שוליים==

קטגוריה:אמנות פרהיסטורית
קטגוריה:ספרד: מערות
קטגוריה:קטלוניה
רודריג בונגונגי

לואיס מארי רודריג בונגונגי אסוגו (בצרפתית: Louis Marie Rodrigue Bongongui Assougou; נולד ב-7 בפברואר 1993) הוא כדורגלן קמרוני, המשחק בעמדת הקיצוני.

==קריירה==
בונגונגי נולד ביאונדה, בירת קמרון ובגיל 8 היגר עם משפחתו לצרפת, בה עבד אביו בנמל התעופה שארל דה גול. עם הגעת משפחתו לצרפת, בונגונגי הצטרף לקבוצת הילדים של בונדי. בגיל 15, הצטרף לקבוצת הנוער של סדאן. ב-5 באוקטובר 2012, בונגונגי ערך את הופעת הבכורה שלו בקבוצה הבוגרת בהפסד 0–1 ללה מאן.

בקיץ , חתם בפריז, בה שיחק ארבע עונות.

בקיץ , חתם בלה הרבייר.

בקיץ , בונגונגי חתם בסלאבן בלופו מליגת העל הקרואטית, קבוצתו הראשונה מחוץ לצרפת. ב-29 ביולי 2018, בונגונגי ערך את הופעת הבכורה שלו בקבוצה בתיקו 1-1 נגד סלאבן קופריבניצה, בה גם כבש את שער הבכורה שלו בקבוצה.

בקיץ , בונגונגי חתם בטאבור סז'אנה מליגת העל הסלובנית.

ב-30 ביולי 2020, בונגונגי חתם בהפועל חדרה מליגת העל.

ב-6 במרץ 2021, בונגונגי חתם בזירה מליגת העל האזרית.

ב-5 באוגוסט 2021, בונגונגי חתם בטאבור סזנה מליגת העל הסלובנית.

ב-12 ביוני 2022 חזר לישראל וחתם במכבי אחי נצרת.

==קישורים חיצוניים==

==הערות שוליים==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:יאונדה: כדורגלנים
קטגוריה:כדורגלני סדאן
קטגוריה:כדורגלני פריז
קטגוריה:כדורגלני סלאבן בלופו
קטגוריה:כדורגלני הפועל חדרה
קטגוריה:כדורגלני זירה
קטגוריה:כדורגלני מכבי אחי נצרת
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים זרים בסלובניה
קטגוריה:ספורטאים קמרונים בישראל
קטגוריה:ספורטאים זרים באזרבייג'ן
קטגוריה:קמרונים שנולדו ב-1993
יחסי אינדונזיה–הונגריה

שגרירות אינדונזיה בבודפשט
יחסי אינדונזיה–הונגריה הם יחסי החוץ בין אינדונזיה והונגריה.

== סקירה כללית ==
כוננו רשמית בשנת 1955. שגרירות הונגרית נפתחה בג'קרטה בשנת 1957.<ref name="HunEmbJkt"></ref> בהתאם למדיניות ה"פתיחה המזרחית" ההונגרית,<ref name="JPHun1"></ref> ובשל המשקל הפוליטי האינדונזי ופוטנציאל השוק, הונגריה ראתה את אינדונזיה כאחת המדינות המשפיעות ביותר באיגוד מדינות דרום-מזרח אסיה, ואילו אינדונזיה רואה בהונגריה שוק פוטנציאלי וכניסה אסטרטגית לחדירה לשווקים של מרכז אירופה ומזרח אירופה.<ref name="SetnegHun"></ref>

== ביקורים רמי דרג ==
נשיא אינדונזיה הראשון, סוקרנו, ביקר בהונגריה לראשונה בשנת 1960. בספטמבר 2002 ביקרה בהונגריה נשיאת אינדונזיה, מגוואטי סוקרנופוטרי. ואילו ראש ממשלת הונגריה פרנץ גיורקסני ערך ביקור ממלכתי באינדונזיה ביולי 2005. ב-6–7 במרץ 2013, נשיא אינדונזיה סוסילו במבנג יודויונו ערך ביקור ממלכתי בהונגריה.

== יחסי סחר והשקעה ==
הוועדה המשותפת להונגרית-אינדונזית לשיתוף פעולה כלכלי דו צדדי (JCEC) הוקמה בשנת 1988. מאז, היקף הסחר הדו-צדדי היה תנודתי לאורך השנים. הסחר הדו-צדדי צמח מ-37 מיליון דולר בשנת 1993 ל-216 מיליון דולר בשנת 2003. עם זאת, הוא פחת בשנת 2004 לסכום של 126.3 מיליון דולר, 124.8 מיליון דולר בשנת 2005, 101.9 מיליון דולר בשנת 2006, ו-114.9 מיליון דולר בשנת 2007.<ref name="MFAHun"></ref> בשנת 2010 היקף הסחר הדו-צדדי הגיע ל-220.83 מיליון דולר והוא עלה ל-438.34 מיליון דולר בשנת 2011. עם זאת, ההאטה הכלכלית שפקדה את אירופה גרמה לכך שהסחר ירד לכדי 183.5 מיליון דולר לתקופת ינואר - אוקטובר 2012. נכון להיום הונגריה היא שותפת הסחר הרביעית בגודלה של אינדונזיה במזרח ובמרכז אירופה.

הייצוא האינדונזי להונגריה כולל גומי ומוצריו, טקסטיל, הנעלה, שמן דקלים, תבלינים, עור, קש, פלסטיק ומלאכת יד. בעוד שהייצוא ההונגרי לאינדונזיה כולל תרופות, כימיקלים, מוצרים חשמליים, אלקטרוניים ואופטיים, ציוד הנדסי חשמל ומכונות.

ההשקעה של הונגריה באינדונזיה הוערכה ב-400,000 דולר בתקופה שבין 1999–2009, והיום גדלה ל-590,000 דולר בחמישה פרויקטים.

== שיתוף פעולה ==
מלבד סחר והשקעות, שיתוף הפעולה הדו-צדדי מורחב למגזרים שונים, כולל חילופי תרבות וחינוך, מידע, טכנולוגיה והנדסה, כמו גם ניהול מים, סביבה ובריאות.

== נציגויות דיפלומטיות ==
* הונגריה מחזיקה באינדונזיה שגרירות בג'קרטה ו-3 קונסוליות בבאנדונג, יוגיאקרטה ודנפסאר.
* אינדונזיה מחזיקה בהונגריה שגרירות בבודפשט.

==קישורים חיצוניים==

== הערות שוליים ==
יחסי מקסיקו–קוסובו

בין מקסיקו לקוסובו לא מתקיימים כלל יחסים דיפלומטיים.

== סקירה כללית ==
ב-19 בפברואר 2008 פרסם משרד החוץ של מקסיקו הצהרה לפיה מקסיקו שמה לב מקרוב למצב המתפתח כדי לאמץ, ברגע מתאים, עמדה לגבי הכרזת העצמאות. אותה הצהרה קראה לכל הצדדים להסכים בשלום, באמצעות דיאלוג, על מעמדה הסופי של קוסובו ולהגיע להסכמה על זכויות המיעוטים ושמירה על שלום וביטחון בבלקן. פקידי ממשל מקסיקניים הדגישו מאז שוב ושוב כי מקסיקו אינה מתכוונת להכיר בקוסובו.

== הערות שוליים ==
יהודה לב

יהודה לב (נולד ב-15 באפריל 1982) הוא קצין בצה"ל בדרגת אלוף-משנה, המשמש מפקד מחוז הצפון בפיקוד העורף. קודם לכן שימש סגן מפקד עוצבת געש, מפקד חטיבת ירושלים, מפקד גדוד גפן, סגן מפקד חטיבת עוז ומפקד גדוד שקד.

== ביוגרפיה ==
לב נולד בירושלים לאסתר ולרב צבי מרדכי לב וגדל במחולה. התגייס לצה"ל והתנדב ליחידת דובדבן. עבר מסלול הכשרה כלוחם, קורס מ"כים חי"ר וקורס קציני חי"ר. בהמשך שירותו שימש כמפקד "סדרת קומנדו" בחטיבת גבעתי.

בשנת 2015 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2016. בשנת 2016 מונה למפקד גדוד שקד, תפקיד בו שירת עד שנת 2017. בהמשך מונה לסגן מפקד חטיבת עוז בין השנים 2017–2019. לאחר מכן מונה למפקד גדוד גפן בין השנים 2019–2020. ב-7 בספטמבר 2020 הועלה לדרגת אל"ם וב-23 בספטמבר נכנס לתפקידו כמפקד חטיבת ירושלים, ושימש בתפקיד עד 3 באוגוסט 2022. בשנת 2022 מונה לסגן מפקד עוצבת געש, ושירת בתפקיד זה עד 19 בפברואר 2024. ב-3 במרץ 2024 מונה למפקד מחוז הצפון בפיקוד העורף.

== חיים אישיים ==
לב מתגורר בקיבוץ מעלה גלבוע, נשוי ואב לארבעה ילדים. אחותו היא אלומה לב.

== קישורים חיצוניים ==

== הערות שוליים ==

קטגוריה:לוחמי יחידת דובדבן
קטגוריה:מפקדי גדודים בחטיבת גבעתי
קטגוריה:מפקדי גדוד גפן
קטגוריה:מפקדי חטיבת ירושלים
קטגוריה:מפקדי מחוז צפון בפיקוד העורף
קטגוריה:אלופי-משנה בצה"ל
קטגוריה:מעלה גלבוע: אישים
קטגוריה:ישראלים שנולדו ב-1982
יחסי מקדוניה הצפונית – מקסיקו

יחסי מקדוניה הצפונית–מקסיקו הם יחסי החוץ בין מקדוניה הצפונית ומקסיקו.

== סקירה כללית ==
בשנת 1991 נכנסה יוגוסלביה לסדרה של סכסוכים אתניים המכונים מלחמות יוגוסלביה. במהלך המלחמה, מועצת הביטחון של האומות המאוחדות קיבלה את החלטה 757 שקראה לכל המדינות להוציא את הצוות הדיפלומטי שלהם מבלגרד. כתוצאה מכך, מקסיקו שינתה את שנמכה את מעמד שגרירותה ל"ממונה על היחסים" וסירבה לכניסתם של כל פקיד יוגוסלבי שרצה לבקר במקסיקו. יתר על כן, פקידי ממשל מקסיקניים לא הורשו לנסוע ליוגוסלביה. עם זאת, מקסיקו נותרה אחת המדינות הבודדות שהעדיפו שלא לסגור את שגרירותה בבלגרד. בשנת 1995 העלתה מקסיקו את משלחתה הדיפלומטית בבלגרד בחזרה לרמת שגרירות וכוננה יחסים דיפלומטיים עם הרפובליקה הפדרלית של יוגוסלביה (לימים נודעה כסרביה ומונטנגרו) כיורשת של יוגוסלביה, ועם המדינות העצמאיות הטריות של בוסניה והרצגובינה, קרואטיה, סלובניה ורפובליקת מקדוניה.

ב-4 באוקטובר 2001 כוננו בוסניה והרצגובינה ומקסיקו יחסים דיפלומטיים רשמיים. ב-20 בספטמבר 2019 פתחה מקסיקו קונסוליית כבוד בסקופיה.

== נציגויות דיפלומטיות ==
* מקדוניה הצפונית מוסמכת למקסיקו משגרירותה בוושינגטון די. סי., ארצות הברית.
* מקסיקו מוסמכת לבוסניה והרצגובינה משגרירותה בבלגרד, סרביה, ובנוסף מחזיקה קונסוליית כבוד בסקופיה.

== הערות שוליים ==
ליגת הכדורגל הלאומית המקצוענית (דרום אפריקה)

ליגת הכדורגל הלאומית המקצוענית (באנגלית: The National Professional Soccer League, בראשי תיבות: NPSL) הייתה שמה של ליגת כדורגל הבכירה בדרום אפריקה, בשנים 1971–1995. באותן שנים, הליגה נוהלה על ידי שלושה ארגונים שונים לחלוטין. בשנת 1996 ירשה אותה ליגת העל הדרום-אפריקאית.

== היסטוריה ==
=== 1971–1977 ===
בשנים 1971–1977 הליגה שנראה ליגת קאסל (NPSL Castle League) הייתה מיועד רק לקבוצות דרום אפריקאיות שחורות. 
{| class="wikitable" style="auto; margin-center: auto; border: none; width:50%;"
! שנה
! זוכה 
|-
! colspan="2" | ליגת קאסל של NPSL (לשחורים) 
|-
| 1971 
| אורלנדו פירטס 
|-
| 1972 
| אמזולו 
|-
| 1973 
| אורלנדו פירטס 
|-
| 1974 
| קייזר צ'ייפס 
|-
| 1975 
| אורלנדו פירטס 
|-
| 1976 
| אורלנדו פיטרס
|-
| 1977 
| קייזר צ'ייפס 
|}

=== 1978–1984 ===
בשנת 1978 הליגה התמזגה עם ליגת הכדורגל הלאומית (NFL), שבעבר התארגנה רק לשחקנים דרום אפריקאים לבנים בשנים 1959–1977. שתי הליגות הקימו יחד ליגת כדורגל חדשה "לא גזעית" שהתקיימה בשנים 1978–1984 (נקראה בשם NPSL), שם הותר ל"קבוצות הלבנות" להחזיק מקסימום שלושה שחקנים שחורים. 
{| class="wikitable" style="margin-center: auto; border: none; width:50%;"
! שנה
! זוכה
|-
! colspan="2" | ליגת קאסל של NPSL 
|-
| 1978 
| לוסיטנו 
|-
| 1979 
| קייזר צ'ייפס 
|-
| 1980 
| היילנדס פארק 
|-
| 1981 
| קייזר צ'ייפס 
|-
| 1982 
| דרבן סיטי 
|-
| 1983 
| דרבן סיטי 
|-
| 1984 
| קייזר צ'ייפס 
|}

=== 1985–1995 ===
{| class="wikitable" style="margin-center: auto; border: none; width:40%;"
! שנה
! זוכה
|-
! colspan="2" |NPSL <ref></ref><ref></ref>
|-
| 1985 
| אומטטה בוש באקס
|-
| 1986 
| ואל פרופצ'יונלס
|-
| 1987 
| ואל פרופצ'יונלס
|-
| 1988 
| ואל פרופצ'יונלס
|-
| 1989 
| ריל ברומס
|-
| 1990 
| דה בירס 
|-
| 1991 
| דרבן איסטרנס
|-
| 1992 
| ארקדיה שפרדס
|-
| 1993 
|
|-
| 1994 
|
|-
| 1995 
| ויטבנק אולסטארס 
|-
|}

=== סטטיסטיקה ===
{| class="wikitable sortable" style="text-align: right; font-size:95%; width:40%;"
! קבוצה
! מספר תארים 
! שנים 
|-
| קייזר צ'ייפס 
|<center>5</center>
| 1974, 1977, 1979, 1981, 1984 
|-
| אורלנדו פירטס 
|<center>4</center>
| 1971, 1973, 1975, 1976 
|-
| ואל פרופצ'יונלס
|<center>3</center>
| 1986, 1987, 1988 
|-
| דרבן סיטי
|<center>2</center>
| 1982, 1983 
|-
| אמזולו 
|<center>1</center>
| 1972 
|-
| לוסיטנו 
|<center>1</center>
| 1978 
|-
| היילנדס פארק
|<center>1</center>
| 1980 
|-
| בוש באקס 
|<center>1</center>
| 1985 
|-
| דה בירס 
|<center>1</center>
| 1990 
|-
| דרבן איסטרנס 
|<center>1</center>
| 1991 
|-
| ארקדיה שפרדס
|<center>1</center>
| 1992 
|-
| ויטבנק אולסטארס 
|<center>1</center>
| 1995 
|}

== הערות שוליים ==

קטגוריה:דרום אפריקה: כדורגל
קטגוריה:אפרטהייד
קטגוריה:ליגות כדורגל אפריקניות
מלון א-דיירה

מלון א-דיירה עזה פלסטין (בערבית: فندق الديرة غزة فلسطين) הוא בית מלון חוף הממוקם בעזה<ref name="McGirk"></ref>. בית המלון הוקם בשנת 2000 וכולל כ־22 חדרים. המלון משמש בקביעות עיתונאים זרים הבאים לסקר את רצועת עזה<ref>[https://www.forbes.com/feeds/afx/2006/03/14/afx2593128.html "Foreigners kidnapped in Gaza, West Bank,"] 14 March 2006, Forbes.</ref>.

בית מלון מתואר כבעל "אלגנטיות עות'מאנית". שמשלב ארכיטקטורה מרוקאית וערבית מסורתית עם השפעות עיצוביות מודרניות, אדריכל בית המלון היה רשיד עבד אל-חמיד.

המלון זכה למספר ביקורות חיוביות בהם במגזין "Time", ועל ידי הוצאת מדריכי הטיולים "לונלי פלאנט" שתיאר את המלון כ"מסוגנן ופועל בחוזקה<ref name="Kohn">Lonely Planet Israel and the Palestinian Territories, Michael Kohn, Lonely Planet, 2007, p. 362.</ref>.

בשנת 2010 ביקרו במלון מספר שגרירי רצון טוב של האו"ם בהם השחקנית האמריקאית מיה פארו והשחקן המצרי מחמוד קביל<ref></ref>.

ב־16 ביולי 2014, במהלך מבצע צוק איתן, נהרגו מכטב"מים חמושים של צה"ל ארבעה ילדים בני 9–11 ששיחקו כדורגל על החוף מול המלון, לעיני עיתונאים זרים<ref>Washington Post, Israeli strike kills four children on a Gaza beach</ref>.

== קישורים חיצוניים ==

== הערות שוליים ==

קטגוריה:הרשות הפלסטינית: בתי מלון
קטגוריה:עזה: מבנים
קטגוריה:רצועת עזה: תיירות